

**Republika e Kosovës**

 Republika Kosovo / Republic of Kosovo

***Komuna e Rahovecit***

*Opština Orahovac/Municipality Rahovec*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**



Procesverbal i dëgjimit publik buxhetor me rininë, gratë, pensionistët dhe komunitetet pakicë

### INFORMATË RRETH NJOFTIMEVE

Njoftimi për organizimin e dëgjimeve buxhetore për përgatitjen e Procesverbal i dëgjimeve buxhetore për përgatitjen e KAB për vitin 2026, me fokus rininë, gratë, pensionistët dhe komunitetet pakicëu publikua me datë: 13.05.2025 në ueb faqen e komunës së Rahovecit, në këtë vegëz: <https://rahovec.rks-gov.net/wp-content/uploads/2025/05/Njoftim-per-mbajtjen-e-degjimit-publik-per-buxhetin-e-vitit-2026-me-rini.pdf> në harmoni me afatet ligjore që i përcakton Udhëzimi Administrativ, si vijon:

*Duke u bazuar në Ligjin për menaxhimin e financave publike dhe përgjegjësitë, Statutit të Komunës së Rahovecit Nr.1005, si dhe nenit 31 të Udhëzimit Administrativ MAPL Nr.04/2023 për Administratë të Hapur në Komuna, kryetari i Komunës së Rahovecit, Smajl Latifi dhe Drejtoria për Buxhet dhe Financa në bashkëpunim me Zyrën për Informim nga data:****21.05.2025****deri me datë:****23.05.2025****do të organizohen trembëdhjetë (5) dëgjime publike buxhetore.*

**Me qëllim të rritjes së nivelit të transparencës e llogaridhënies dhe për t’i mbajtur sa më të informuar banorët e komunës së Rahovecit, rreth orarit dhe vendit të mbajtjes së dëgjimeve buxhetore, janë bërë me kohë planifikimet dhe është publikuar me kohë kalendari i dëgjimeve buxhetore për** pesë (5)**dëgjimet buxhetore në komunën e Rahovecit në këtë vegëz:** <https://rahovec.rks-gov.net/wp-content/uploads/2025/05/Kalendari-i-degjimeve-publike-buxhetore-per-pergatitjen-e-KAB.pdf> **më datë: 07.05.2025.**

**Po ashtu, bazuar në afatet ligjore kemi njoftuar** *rininë, gratë, pensionistët dhe komunitetet pakicë,* **ku janë informuar rreth mbajtjes së dëgjimeve me anë të publikimit të secilit njoftim veç e veç, për secilin vendbanim, në ueb faqe të komunës, shtatë ditë para mbajtjes së dëgjimit.**

**Njoftimet përveç që janë publikuar në uebfaqe të komunës, në Platformën për Konsultime Publike, në rrjetin social Facebook, njoftimet u janë dërguar edhe kryetarëve të këshillave të fshatrave dhe lagjeve urbane përmes rrjeteve sociale Viber dhe WhatsApp.**

### DËGJIMI PUBLIK ME FOKUS rininë, gratë, pensionistët dhe komunitetet pakicë

Dëgjimi buxhetor *rininë, gratë, pensionistët dhe komunitetet pakicë*u mbajt me 21.05.2025 në Sallën e Kuvendit Komunal, në orën 10:00.

Qytetarë pjesëmarrës gjithsej të pranishëm ishin: 56

* Femra ishin: 36
* Meshkuj ishin: 20

Dëshmi janë listat nënshkruese të pjesëmarrësve në këtë dëgjim.

**Blerta Nalli Gashi:** Të nderuar të pranishëm përshëndetje! I nderuar kryetar, i nderuar drejtor për Buxhet dhe Financa, drejtorë të drejtorive, anëtarë të grupit punues për përgatitjen e buxhetit, të nderuar të pranishëm! Mirë se erdhët në dëgjimin e dytë buxhetor në ciklin 3-ditor të dëgjimeve buxhetore për përgatitjen e KAB-it komunal, për të vazhduar në korrik e gusht me dëgjimet tjera buxhetore për përgatitjen e buxhetit komunal për vitin 2026. Procesi i buxhetimit në nivelin lokal i referohet procedurave dhe përgjegjësive të institucioneve të përfshira në procesin e miratimit, ekzekutimit dhe raportimit të buxheteve komunale. Procesi i buxhetimit duhet të jetë i qartë sepse rrit përgjegjësinë dhe llogaridhënien para publikut për ata që janë të përfshirë në zhvillimin e buxhetit. Një proces efektiv dhe efikas i buxhetimit në nivelin lokal do të rezultojë në cilësinë e dokumenteve të buxhetit, miratimin në kohë të dokumenteve buxhetore dhe funksionimin e duhur të institucioneve komunale. Në kthim, kjo do të rezultojë në ofrimin e mirë të shërbimeve për qytetarët dhe bizneset. Fillimisht ia kaloj fjalën drejtorit të drejtorisë për buxhet dhe financa për një prezantim të shkurtër të buxhetit nga Qarkorja e parë buxhetore e cila ka arritur më 16 maj, më pas ju mund t’i parashtroni kërkesat tuaja, të cilat do të evidentohen në procesverbale.

**Afrim Limani, drejtor pë buxhet dhe financa,** prezantoi buxhetin komunal për vitet 2026 - 2028, sipas qarkores së parë buxhetore 2026/01, të ndara në kategoritë ekonomike. Buxheti në total është 21,547,732.00, në krahasim me vitin 2025 është më i madh për 2.69%. Tregoj shumën e mjeteve financiare për secilën kategori për buxhetin e vitit 2026. Gjithashtu tregoj për kontratën kolektive ku deri më tani nga thesari për kontratë kolektive janë marrë mbi 4,000,000 mil €.

**Smajl Latifi,** kryetar I komunës, prezantoi buxhetin komunal për vitet 2026 - 2028, në vija të trasha sipas qarkores së parë buxhetore 2026/01, të ndara në kategoritë ekonomike. Gjithashtu paraqiti edhe dy faktor kryesor që do të ndikojnë në problemet financiare në këtë vit për komunën tonë: Kontrata Kolektive si dhe numri i ulët i popullsisë për komunën e Rahovecit të bërë nga regjistrimi i fundit i përfunduar në vitin 2024. U shpreh që jemi për zbatimin e kontratës kolektive dhe përmbushjen e saj sipas ligjit. Theksoj që pasojat e kontratës kolektive janë shumë të mëdha, ku po merren mjete financiare nga kategoria Mallra dhe Shërbime, Investime Kapitale si dhe Subvencione. Përkundër problemeve financiare nuk do të lejojmë që kërkesat dhe nevojat e qytetarëve të mos përmbushën, por përkundrazi do të jemi për plotësimin e kërkesave dhe zbatimin e tyre. Shpresojmë që do të ketë plotësim ndryshime në qarkoren e dytë buxhetore dhe do të nxjerrim produkte më të mira.

|  |  |
| --- | --- |
| **Emrat** | **Kërkesat nga rinia, gratë, pensionistët dhe komunitetet pakicë** |
|  |  |
| **Zana Ukshini, nxënëse në SHMLP “Selajdin Mullabazi – Mici’’** | **Pyetje për mungesë pajisje në laboratorin e shkollës, veçmas për mungesë të kukullës për praktikë?** |
| **Bashkim Ramadani, përgaqësues i komunitetit** | **Pyetje rreth ndriçimit publik në Krushë të Madhe?** |
| **Leonita Çuni, nxënëse në SHML “Xhelal Hajda – Toni”** | **Pyetje rreth infrastrutkurës së shkollës?** |
| **Rron Iska, nxënës në SHML “Xhelal Hajda – Toni”** | **Pyetje për pajisje sportive, dhe terrene sportive?** |

**Smajl Latifi, kryetar i komunës së Rahovecit:** Kemi një kontratë për furnizim me pajisje të nevojshme në qendrat e mjekësisë familjare, kështu që edhe kjo kërkesë e juaja do të plotësohet sepse në listen e furnizimeve në kontratën për furnizim, gjenden edhe kjo pajisje e cila nevojiten për praktikë në shkollën tuaj.

**Smajl Latifi, kryetar i komunës së Rahovecit:** Kemi kontratë për ndriçim public për vendosjen e dritave Esco, dhe po vazhdon në çdo fshat, do të zëvendësohen dhe aty ku ka nevojë, kështu që edhe në Krushë të Madhe, në ato segmente ku nuk ka drita, do të vendosen së shpejti.

**Smajl Latifi, kryetar i komunës së Rahovecit:** Kemi kontratë dhe bashkëpunim për efiçencë të shkollave, do të shohim nëse mundemi që të ndërhyjme gjatë këtij viti në shkollën tuaj dhe të përmirësohet gjendja sadopak, sidomos në zëvendësimin e dritareve dhe dyerve, të cilat janë dëmtuar në masë të madhe.

**Smajl Latifi, kryetar i komunës së Rahovecit:** Do të lidhim një kontratë për furnizim me pajisje sportive, e cila do të mbulon të gjitha shkollat e komunës sonë, sa I takon terreneve sportive, e kemi sallën e sportit në shkollën “Xhelal Hajda – Toni”, e cila ka nevojë për renovim dhe do të mundohemi që në afat optimal të kryhet.

**Takimi përfundoi në orën 11:30**



